ai4bharat/Pralekha huggingface dataset:
மத்திய பணியாளர் தேர்வாணையம்
ஒருங்கிணைந்த பாதுகாப்புப் படைகளின் தேர்வு, 2020-ன் இறுதி முடிவு
மத்திய பணியாளர் தேர்வாணையம் நடத்திய ஒருங்கிணைந்த பாதுகாப்புப் படை தேர்வு 2020 மற்றும் பாதுகாப்பு அமைச்சகத்தின் தேர்வு வாரியங்கள் நடத்திய நேர்காணல் அடிப்படையில் மெரிட் மூலம் தேர்வு செய்யப்பட்ட 141 ஆண்கள், 51 பெண்களின் பட்டியல் வெளியிடப்பட்டுள்ளது.
சென்னையில் உள்ள ராணுவ அதிகாரிகள் பயிற்சி மையத்தில் நடைபெறும் பயிற்சிக்காக இந்த தேர்வுகள் நடத்தப்பட்டன. மேலும் இந்திய ராணுவ அகாடமி, கடற்படை அகாடமி, விமானப்படை அகாடமி பரிந்துரைத்த நபர்களின் பட்டியலும் இதில் இடம் பெற்றுள்ளன
மெரிட் அடிப்படையிலான தேர்வில், விண்ணப்பதாரர்களின் மருத்துவ தேர்வுகள் கணக்கில் எடுத்துக் கொள்ளப்படவில்லை. எனவே, இந்த தேர்வு தற்காலிகமானது.
இவர்களின் விவரங்களை யுபிஎஸ்சி இணையதளத்தில் http://www.upsc.gov.in. விண்ணப்பதாரர்களின் மதிப்பெண்கள், இணையதளத்தில் இறுதி முடிவுகள் வெளியான தேதியிலிருந்து 15 நாட்களுக்குள் கிடைக்கும். இது 30 நாட்களுக்கு இருக்கும்.
தேர்வு செய்யப்பட்டவர்களின் விவரங்களை கீழ்கண்ட இணைப்பில் பார்க்கவும்: https://static.pib.gov.in/WriteReadData/specificdocs/documents/2021/oct/doc202110111.pdf
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1759971
நீர்வளத் துறை அமைச்சகம்
நமாமி கங்கை திட்டத்தின் கீழ் பீகாரில் உள்ள அனைத்து 29 திட்டங்களையும் விரிவாக பரிசீலனை செய்யும்படி கங்கை நதியை தூய்மைப்படுத்தும் தேசிய இயக்கத்தின் தலைமை இயக்குனர் அறிவுறுத்தியுள்ளார்
கங்கை நதியை தூய்மைப்படுத்தும் தேசிய இயக்கத்தின் தலைமை இயக்குனர் திரு ராஜீவ் ரஞ்சன் மிஷ்ரா, நமாமி கங்கை திட்டத்தின் கீழ் பீகாரில் நடைமுறைப்படுத்தப்படும் செயல்பாடுகள் குறித்து நேற்று புதுதில்லியில் ஆய்வு செய்தார். அதில், மாநில அரசு அதிகாரிகள், செயல்படுத்தும் முகமைகள், ஒப்பந்தகாரர்கள் தங்களது வேலைகளை விரைவுபடுத்துமாறு அவர் வலியுறுத்தினார்.
பீகாரில் தற்போது ரூ.4942.13 கோடி செலவில் பல்வேறு நிலைகளில் செயல்படுத்தப்பட்டு வருகின்ற மொத்தம் 29 திட்டங்களை செயலாக்கம் செய்ய அனுமதி வழங்கப்பட்டுள்ளது. மங்கர், ஹஜிப்பூர், பேகுசராய், பகல்பூரில் பாதாள சாக்கடைத் திட்டங்களுக்கான ஒப்பந்த புள்ளிகளை இந்த மாத இறுதியில் அறிவிக்க இக்கூட்டத்தில் முடிவெடுக்கப்பட்டுள்ளது.
பிரதமர் திரு நரேந்திர மோடி, மொகாமா மற்றும் மோட்டிஹரியில் அடிக்கல் நாட்டிவைத்த 8 திட்டங்களின் முன்னேற்றத்தை கங்கை நதியை தூய்மைப்படுத்தும் தேசிய இயக்கத்தின் தலைமை இயக்குனர், விரிவாக ஆய்வு செய்துள்ளார்.
(Visitor Counter : 98
நிதி அமைச்சகம்
அரசு பத்திரங்களின் ஏல விற்பனை அறிவிப்பு
2028-ம் ஆண்டு இந்திய அரசின் மிதக்கும் விகித பத்திரத்தை ரூ 4,000 கோடிக்கும், 6.54 சதவீத 2032-ம் ஆண்டு அரசு பங்கை ரூ 13,000 கோடிக்கும், 2061-ம் ஆண்டு அரசு பங்கில் 6.95 சதவீதத்தை ரூ 6,000 கோடிக்கும், ஏலம் விடுவதற்கான அறிவிப்பை மத்திய அரசு அறிவித்துள்ளது.
இந்த ஏலங்கள் மும்பை கோட்டையில் உள்ள இந்திய ரிசர்வ் வங்கியால் 2022 பிப்ரவரி 25-ம் தேதி நடத்தப்படும். அறிவிக்கப்பட்ட பங்கு விற்பனையில் 5 சதவீதம் வரை, தகுதியான தனிநபர்கள் மற்றும் நிறுவனங்களுக்கு போட்டியில்லா ஏல முறை திட்டப்படி ஒதுக்கீடு செய்யப்படும்.
போட்டி மற்றும் போட்டியற்ற ஏலங்களை ரிசர்வ் வங்கியின் இ-குபேர் அமைப்பில் மின்னணு முறையில் 2022 பிப்ரவரி 25-ம் தேதி தாக்கல் செய்யப்பட வேண்டும்.
போட்டியில்லா ஏலங்கள் காலை 10.30 மணி முதல் காலை 11.00 மணிக்குள்ளும், போட்டியுடன் கூடிய ஏலங்கள் காலை 10.30 முதல் காலை 11.30 மணிக்குள்ளும் தாக்கல் செய்ய வேண்டும்.
ஏலங்களின் முடிவுகள் 2022 பிப்ரவரி 25-ம் தேதி அறிவிக்கப்படும். வெற்றிகரமாக ஏலம் எடுத்தவர்கள் அதற்கான கட்டணத்தை 2022 பிப்ரவரி 28-ம் தேதி செலுத்த வேண்டும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1800080
இளைஞர் நலன் மற்றும் விளையாட்டு அமைச்சகம்
தில்லியிலிருந்து டோக்கியோ ஒலிம்பிக் போட்டிக்கு செல்கிறது இந்திய விளையாட்டு வீரர்களின் முதல் அணி: மத்திய விளையாட்டுத்துறை அமைச்சர் திரு அனுராக் தாகூர் மற்றும் இணையமைச்சர் திரு நிசித் பிரமணிக் ஆகியோர் வழியனுப்புகின்றனர்
டோக்கியா ஒலிம்பிக் போட்டிகள் ஒரு வாரத்தில் தொடங்கவுள்ளதால், இந்தியாவில் இருந்து டோக்கியோ செல்லும், முதல் விளையாட்டு வீரர்கள் அணியை முறைப்படி வழியனுப்பும் நிகழ்ச்சி புதுதில்லி, இந்திராகாந்தி சர்வதேச விமான நிலையத்தில் இன்று நடைப்பெறவுள்ளது.
54 விளையாட்டு வீரர்கள், உதவிப் பணியாளர்கள் மற்றும் இந்திய ஒலிம்பிக் சங்க பிரதிநிதிகள் உட்பட 88 பேர் கொண்ட அணியினரை, மத்திய இளைஞர் விவகாரம் மற்றும் விளையாட்டுத்துறை அமைச்சர் திரு அனுராக் தாகூர், இணையமைச்சர் திரு நிசித் பிரமணிக் ஆகியோர் முறைப்படி வழியனுப்புகின்றனர். இந்த வழியனுப்பு விழாவில், இந்திய ஒலிம்பிக் சங்க தலைவர் திரு நரேந்தர் துருவ் பத்ரா, பொதுச் செயலாளர் திரு ராஜீவ் மேத்தா மற்றும் இந்திய விளையாட்டு ஆணையத்தின் தலைமை இயக்குனர் திரு சந்தீப் பிரதான் ஆகியோரும் கலந்து கொள்கின்றனர்.
வில் அம்பு, ஈட்டி எறிதல், ஹாக்கி, பாட்மின்டன், டேபிள் டென்னிஸ், ஜூடோ, ஜிம்னாஸ்டிக்ஸ் மற்றும் பளுதூக்குதல் ஆகிய 8 போட்டிகளைச் சேர்ந்த விளையாட்டு வீரர்கள் மற்றும் உதவி ஊழியர்கள் புதுதில்லியிலிருந்து இன்று புறப்படுகின்றனர். இதில் மிகப் பெரிய அணி ஹாக்கி.
விளையாட்டு வீரர்களின் பாதுகாப்பை உறுதி செய்ய, இந்நிகழ்ச்சியில் கலந்து கொள்ளும் அனைத்து பிரமுகர்களுக்கும் கொவிட் பரிசோதனை செய்து கொள்வர். சமூக இடைவெளி முறைகளும் இந்நிகழ்ச்சியில் பின்பற்றப்படும்.
டோக்கியோ ஒலிம்பிக் போட்டிக்கு, 127 இந்திய விளையாட்டு வீரர்கள், தகுதி பெற்றுள்ளனர். ரியோ ஒலிம்பிக்ஸ் போட்டிக்கு தகுதி பெற்றவர்களை விட இவர்கள் அதிகம் என்பதால், இந்த எண்ணிக்கை சாதனையாக உள்ளது.
======
(Visitor Counter : 207
பிரதமர் அலுவலகம்
என்சிசி அணிவகுப்பு நிகழ்வில் பிரதமர் நாளை பங்கேற்கவுள்ளார்
புதுதில்லியில் உள்ள கரியப்பா அணிவகுப்பு மைதானத்தில் நாளை நடைபெறும் தேசிய மாணவர் படையின் அணிவகுப்பு நிகழ்வில் பிரதமர் திரு. நரேந்திர மோடி பங்கேற்கவுள்ளார்.
இந்த நிகழ்வில், பல்வேறு என்சிசி படைப்பிரிவுகளின் அணிவகுப்பைப் பார்வையிடும் பிரதமர், அணிவகுப்பு மரியாதையையும் ஏற்றுக்கொள்வார்.
கலை நிகழ்ச்சிகளோடு, என்சிசி படைப்பிரிவினர் சாகச விளையாட்டுகள், இசை, நிகழ்த்துக் கலைகள் போன்றவற்றில் தங்களின் திறமைகளைப் பிரதமர் முன்னிலையில் வெளிப்படுத்துவார்கள்.
என்சிசி படைப்பிரிவினரில் சிறந்து விளங்கியோருக்கு விருதுகள் வழங்கவிருக்கும் பிரதமர், அவர்களிடையே பின்னர் உரையாற்றுவார்.
குடியரசு தின முகாமிற்காக ஒவ்வொரு ஆண்டும் நூற்றுக்கணக்கான என்சிசி மாணவர்கள் புதுதில்லிக்கு வருகிறார்கள். சென்ற ஆண்டு என்சிசி அணிவகுப்பு நிகழ்வில் உரையாற்றிய பிரதமர், இயற்கைச் சீற்றங்களின் போது, நிவாரணம் மற்றும் மீட்புப் பணிகளிலும், தூய்மை இந்தியா இயக்கம் போன்ற முன்முயற்சிகளிலும் அவர்களின் செயல்களைப் பாராட்டினார்.
உள்நாட்டு விமானப் போக்குவரத்து அமைச்சகம்
புதிய விமான நிலையங்கள் உருவாக்கம் மற்றும் தரம் உயர்த்துதல்
நாடு முழுவதும் 21 பசுமை விமான நிலையங்கள் அமைக்க மத்திய அரசு சார்பில் கொள்கை அடிப்படையில் ஒப்புதல் அளிக்கப்பட்டுள்ளது. ஏற்கனவே 9 பசுமை விமான நிலையங்கள் இயக்கப்பட்டு வரும் நிலையில், 10-வது பசுமை விமான நிலையம் கோவா மாநிலத்தில் 11.12.2022 அன்று திறந்து வைக்கப்பட்டது. கடந்த 2018-ஆம் ஆண்டு முதல் 7 பசுமை விமான நிலையங்கள் குறிப்பாக சிக்கிம் மாநிலத்தின் பக்யாங்க், கேரளாவின் கண்ணூர், கர்நாடகாவின் கல்புர்கி, மகாராஷ்ட்ராவின் சிந்து துர்க், உத்தரப்பிரதேசத்தின் குஷி நகர், ஆந்திரப்பிரதேசத்தின் ஒர்வகல் மற்றும் அருணாசலப்பிரதேசத்தின் டோன்யி- போலோ விமான நிலையங்கள் ஆகிய பசுமை விமான நிலையங்கள் இயக்கப்பட்டு வருகிறது.
இந்திய விமான நிலைய ஆணையம், விமான நிலையங்களை தரம் உயர்த்தும் பணிகளை தேவைப்படும் காலங்களில் மேற்கொண்டு வருகிறது. போக்குவரத்துத் தேவை, நிலம், வணிக ரீதியிலான பயன்பாடு உள்ளிட்ட அம்சங்களின் அடிப்படையில் இந்தப் பணிகள் மேற்கொள்ளப்படுகின்றன. கொரோனா பெருந்தொற்றுக்கு முந்தைய காலமான 2018-19-ஆம் ஆண்டில், அதற்கு முந்தைய ஆண்டான 2017-18-ஆம் நிதியாண்டுடன் ஒப்பிடும் போது விமானப் பயணிகளின் எண்ணிக்கை 11.6 சதவீதம் அதிகரித்துள்ளது. கொரோனா காலத்தில் குறைந்த போதிலும், அதன் பிறகு 2021-22-ஆம் ஆண்டில் அதற்கு முந்தைய 2020-21-ஐக் காட்டிலும் 63.7 சதவீதம் அதிகரித்துள்ளது.
மாநிலங்களவையில் இன்று எழுப்பப்பட்ட கேள்விக்கு விமானப் போக்குவரத்துத்துறை இணை அமைச்சர் திரு வி கே சிங் எழுத்துப்பூர்வமாக அளித்த பதிலில் இவ்வாறு தெரிவித்துள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1884778
பாதுகாப்பு அமைச்சகம்
கோப் இந்தியா 2023 பயிற்சி
கோப் இந்தியா 2023-ன் அடுத்த கட்ட பயிற்சி கலைகுண்டாவில் உள்ள விமானப்படைத் தளத்தில் 2023 ஏப்ரல் 13 அன்று தொடங்கும்.
இந்தப் பயிற்சியில் அமெரிக்க விமானப்படையின் எஃப் -15 விமானப்படை விமானமும் இணையவிருக்கிறது. இந்திய விமானப்படையின் சு -30 எம்கேஐ, ரஃபேல் தேஜஸ், ஜாகுவார் போர் விமானங்கள் இதில் ஈடுப்படுத்தப்படும்.
இந்தப்பயிற்சி 2023 ஏப்ரல் 24 அன்று நிறைவடையும். இந்தப் பயிற்சியில் ஜப்பானின் விண்வெளி தற்காப்பு படைப்பிரிவைச் சேர்ந்த வீரர்கள் பார்வையாளர்களாக பங்கேற்று இருநாடுகளின் விமானப் படையினருடன் கலந்துரையாடுவார்கள்.
பிரதமர் அலுவலகம்
சிங்கப்பூரின் முன்னாள் பிரதமர் லீ குவான் யூவின் 100-வது பிறந்தநாளை முன்னிட்டு பிரதமர் மோடி அவருக்கு மரியாதை செலுத்தியுள்ளார்
சிங்கப்பூரின் முன்னாள் பிரதமர் லீ குவான் யூவின் 100-வது பிறந்தநாளை முன்னிட்டு அவருக்கு பிரதமர் திரு. நரேந்திர மோடி அஞ்சலி செலுத்தினார்.
எக்ஸ்-ல் சமூக வலைதளத்தில் பிரதமர் பதிவிட்டுள்ளதாவது:
"மாமனிதர் லீ குவான் யூவின் 100-வது பிறந்தநாளை முன்னிட்டு அவருக்கு எனது அஞ்சலிகள். சிங்கப்பூரின் வளர்ச்சியில் அவரது தொலைநோக்குப் பார்வை கொண்ட தலைமை, முக்கியப் பங்காற்றியது. அவரது தொலைநோக்குப் பார்வையும், மேன்மைக்கான அயராத தேடலும் அவரது தனிப்பட்ட பெருமைக்கு சான்றாகும். அவரது பணிகள் உலகெங்கிலும் உள்ள தலைவர்களுக்கு தொடர்ந்து ஊக்கமளிக்கின்றன.
விவசாயத்துறை அமைச்சகம்
தோட்டக்கலை பயிர்கள் சாகுபடி பரப்பு மற்றும் உற்பத்தி குறித்த 2-வது முன் மதிப்பீடு  வெளியீடு
மாநிலங்கள் / யூனியன் பிரதேசங்கள் மற்றும் அரசின் பிற அமைப்புகளிடமிருந்து பெறப்பட்ட தகவல்களை தொகுத்து, 2021-22க்கான தோட்டக்கலை பயிர்கள் சாகுபடி பரப்பு மற்றும் உற்பத்தி குறித்த இரண்டாவது முன் மதிப்பீட்டை மத்திய வேளாண் மற்றும் விவசாயிகள் நலத்துறை வெளியிட்டுள்ளது.
.
|
|
மொத்த தோட்டக்கலை
|
|
2020-21

|
|
2021-22

|
|
2021-22

|
|
பரப்பு 
|
|
27.48
|
|
27.56
|
|
27.74
|
|
உற்பத்தி 
|
|
334.60
|
|
333.25
|
|
341.63
2021-22 
- 2021-22 ல் மொத்த தோட்டக்கலை பயிர்கள் உற்பத்தி 341.63 மில்லியன் டன்னாக இருக்கும் என மதிப்பிடப்பட்டுள்ளது, இது 2020-21 யை விட 7.03 மில்லியன் டன்  உயர்வாகும்.
- பழங்கள், காய்கறிகள் மற்றும் தேன் உற்பத்தி அதிகரித்துள்ளது, அதேவேளையில், மூலிகை பயிர்கள், மலர்கள், வாசனை திரவியங்கள் & மருத்துவ தாவரங்கள் மற்றும் தோட்டக்கலை பயிர்கள் உற்பத்தி முந்தைய ஆண்டை விட சரிந்துள்ளது.
மேலும் விவரங்களுக்கு இந்த ஆங்கில செய்திக்குறிப்பை காணவும்: https://pib.gov.in/PressReleasePage.aspx?PRID=1841480
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
பிரதமரின் மீன்வள பாதுகாப்பு திட்டத்தின் தகவல்பலகை வெளியீடு
டிஜிட்டல் இந்தியா என்பது டிஜிட்டல் அதிகாரம் பெற்ற சமூகம் மற்றும் அறிவுப் பொருளாதாரமாக நாட்டை மாற்றும் தொலைநோக்குப் பார்வையுடன் கூடிய மத்திய அரசின் முதன்மைத் திட்டமாகும். சான்று அடிப்படையிலான முடிவெடுப்பதில் செயல்படும் ‘நல்லாட்சி’ கலாச்சாரத்தை கட்டமைக்கும் நோக்கத்துடன் அரசின் பல அமைச்சகங்கள் மற்றும் துறைகளை இந்தத் திட்டம் உள்ளடக்கியது. தொழில்நுட்பத்தை அதிகாரமளிப்பதற்கான வழிமுறையாகவும், நம்பிக்கைக்கும் வாய்ப்புக்கும் இடையே உள்ள தூரத்தைக் குறைக்கும் கருவியாகவும் பயன்படுத்துவது பிரதமரின் தொலைநோக்குப் பார்வைக்கு ஏற்ப உள்ளது. இதை கருத்தில் கொண்டு, மத்திய மீன்வளம், கால்நடை பராமரிப்பு மற்றும் பால்வளத்துறை அமைச்சர் திரு பர்ஷோத்தம் ரூபாலா, பிரதமரின் மீன்வள பாதுகாப்பு திட்டத்தின் தகவல் பலகையை கடந்த 7-ந் தேதி அன்று தொடங்கி வைத்தார். இந்த நிகழ்ச்சியில், மத்திய மீன்வளம், கால்நடை பராமரிப்பு மற்றும் பால்வளத்துறை இணை அமைச்சர் டாக்டர் சஞ்சீவ் குமார் பல்யான், மத்திய மீன்வளம், கால்நடை பராமரிப்பு, பால்வளத்துறை மற்றும் தகவல் ஒலிபரப்புத்துறை அமைச்சர் டாக்டர் எல் முருகன், மீன்வளத்துறை செயலர் திரு ஜே.என். ஸ்வைன், மீன்வளம், கால்நடை பராமரிப்பு மற்றும் பால்வள அமைச்சகத்தின் செயலாளர் திரு அதுல் சதுர்வேதி உள்ளிட்டோர் கலந்து கொண்டனர்.
பிரதமரின் மீன்வள மேம்பாட்டுத் திட்டம், மே 2020 இல் இதுவரை இல்லாத அளவுக்கு ரூ.20,050 கோடி முதலீட்டில் தொடங்கப்பட்டது.
இன்றுவரை, 2020-22 காலகட்டத்தில் பிரதமரின் மீன்வள மேம்பாட்டுத் திட்டத்தின் கீழ் ரூ. 7242.90 கோடி மொத்த திட்ட முதலீடு செய்யப்பட்டுள்ளது. இத்திட்டத்தின் பரந்த நோக்கத்தைக் கருத்தில் கொண்டு, பல இடங்கள் மற்றும் கூறுகள் மற்றும் டிஜிட்டல் மயமாக்கலை நோக்கி நகரும் போது, ஒரே தளத்தில் தகவல்களை ஒருங்கிணைக்க ஒரு மேலாண்மை தகவல் அமைப்பை வைப்பது இன்றியமையாதது. இந்த தகவல் பலகை திட்டச் செயல்பாடுகளை திறம்பட கண்காணிப்பதையும், பங்கேற்கும் அனைத்து மாநிலங்கள்/யூனியன் பிரதேசங்களில் அவற்றின் முன்னேற்றத்தையும் கண்காணிக்கும்.
மேலும் விவரங்களுக்கு இதன் ஆங்கிலச் செய்திக்குறிப்பை காணவும் https://pib.gov.in/PressReleasePage.aspx?PRID=1832551
குடியரசுத் துணைத் தலைவர் செயலகம்
பிரதமருக்கு, குடியரசு துணைத் தலைவர் பிறந்தநாள் வாழ்த்து
குடியரசு துணைத் தலைவர் திரு ஜக்தீப் தன்கர், பிரதமர் திரு நரேந்திர மோடிக்கு தனது பிறந்தநாள் வாழ்த்துகளை இன்று தெரிவித்தார்.
எக்ஸ் சமூக ஊடகப் பதிவில், குடியரசு துணைத் தலைவர் கூறியதாவது:
“மாண்புமிகு பிரதமர் திரு நரேந்திர மோடி @narendramodi அவர்களுக்கு இனிய பிறந்தநாள் நல்வாழ்த்துகள். உங்களது தொலைநோக்குப் பார்வை கொண்ட தலைமையும், சமூக நல மனப்பான்மையும், முன்மாதிரியான செயலாக்கமும், பாரதத்தை மகத்தான முன்னேற்றத்திற்கும், சகாப்த மாற்றத்திற்கும் இட்டுச் சென்றுள்ளன. உங்கள் மாண்பு, நம் நாட்டின் வரலாற்றில் பொறிக்கப்பட்டுள்ளது.
மனிதகுலத்தின் ஆறில் ஒரு பங்கைக் கொண்ட பாரதம், நமது நாகரிக நெறிமுறைகளுடன் ஒத்திசைந்து, பொது நலன் மற்றும் தொலைநோக்குப் பார்வைக்கான உங்கள் அர்ப்பணிப்பை எப்போதும் மதிக்கும்.
இனிவரும் காலங்களில் பாரதத்திற்கு சேவை செய்ய எல்லாம் வல்ல இறைவனால் உங்களுக்கு நல்ல ஆரோக்கியமும், மகிழ்ச்சியும் கிடைக்கட்டும்.”
(
ஊரக வளர்ச்சி அமைச்சகம்
பிரதமர் கிராமச் சாலைகள் திட்டம் மார்ச் 2019 இலக்கை எட்டும் வகையில் பீடுநடை
எந்த வளர்ச்சி்த் தி்ட்டத்திற்கும் சாலைகள் மிகவும் அவசியமானவை ஆகும். பிரதமர் கிராமச் சாலைகள் திட்டம் 2000ஆவது ஆண்டில் தொடங்கப்பட்ட காலத்திலிருந்து 1,52,124 குடியிருப்புகளுக்குச் சாலைஇணைப்புகளை  வழங்கியுள்ளது. தேசிய வளர்ச்சிக்குக் கிராமப்புறச் சாலைகள் மிகவும் அத்தியாவசியமானவையும் அவசரத் தேவையானவையும் என்பதை உணர்ந்திருப்பதால், பிரதமர் கிராமச் சாலைகள் திட்டம்-1இன் நிறைவு இலக்கான 2022-ஆம் ஆண்டிலிருந்து 2019-ஆம் ஆண்டாக முன்கூட்டியே மாற்றி நிர்ணயிக்கப்பட்டுள்ளது. இந்த இலக்கை எட்டும்வகையில், பணிகளைத் துரிதப்படுத்த 1,78,184 தகுதி வாய்ந்த குடியிருப்புகளின் இலக்கில் 1,66,012 குடியிருப்புகளுக்கு  அனுமதி வழங்கப்பட்டுள்ளது. பிரதமர் கிராமச் சாலைகள் திட்டத்தின்கீழ் அனைத்துப் பருவநிலைகளுக்கும் ஏற்றவகையிலான மூலப்பொருட்களைக் கொண்டு அமைக்கப்படும் இந்தச் சாலைகள், 2017-18ஆம் ஆண்டில் முதல்முறையாக 11,499 கிராமங்களுக்குப் புதிய இணைப்புச் சாலைகளாக வழங்கப்பட்டுள்ளன.
தகுதிவாய்ந்த குடியிருப்புகளாக நிர்ணயிக்கப்பட்டவற்றில் ஒரு சதவீதத்திற்கும் குறைவான குடியிருப்புகளுக்குப் பிரதமர் கிராமச் சாலைகள் திட்டத்தின் கீழ் புதிய இணைப்புகள் வழங்கப்பட வேண்டியுள்ளது. எஞ்சிய 6 சதவீதக் குடியிருப்புகள் சாலைகள் அமைக்க சாத்தியக்கூறுகள் அற்றவையாகவோ மாநில அரசுகள் தங்கள் சொந்த நிதிஆதாரத்திலிருந்து அனுமதிக்கப்பட்டதாகவோ உள்ளன. 1,52,124 குடியிருப்புகளுக்கு இதுவரை இணைப்புச் சாலைகள்  வழங்கப்பட்டுள்ளன. கூடுதலாக 100 முதல் 249 மக்கள்தொகை கொண்ட 2,109 குடியிருப்புகளும் இணைக்கப்பட்டுள்ளன. இந்தத் திட்டத்தின்கீழ் 5,50,533 கிலோமீட்டர் தூரத்திற்குச் சாலைகள் அமைக்கப்பட்டுள்ளன.
|
|
ஆண்டு
|
|
அமைக்கப்பட்ட தூரம்
|
|
தினசரி அமைக்கப்படும் விகிதம் 
|
|
2011-12
|
|
30994.50
|
|
85
|
|
2012-13
|
|
24161.29
|
|
66
|
|
2013-14
|
|
25316.40
|
|
69
|
|
2014-15
|
|
36336.81
|
|
100
|
|
2015-16
|
|
36449.36
|
|
100
|
|
2016-17
|
|
47447.00
|
|
130
|
|
2017-18
|
|
48750.66
|
|
134
2018-19ஆம் நிதியாண்டுக்கான பிரதமர் கிராமச்சாலைகள் திட்டத்தின் முக்கிய முன்னுரிமைகள்:
பிரதமர் கிராமச் சாலைகள் திட்டம் 1-இன் கீழ் அனைத்துத் தகுதியான குடியிருப்புகளும் 2019-ஆம் ஆண்டு மார்ச்சுக்குள் முடிக்கப்பட வேண்டும் என இலக்கு நிர்ணயிக்கப்பட்டுள்ளது. அதன்படி, கிராமப்புற மேம்பாட்டு அமைச்சகம் 2018-19ஆம் நிதியாண்டில் 19,725 கிராமங்களுக்கு 61,000 கிலோமீட்டர் தூரத்திற்குச் சாலைகள் இணைப்பை வழங்க இலக்கு நிர்ணயித்துள்ளது. இதேபோல, 12,000 கிலோமீட்டர் தூரத்திற்குப் பசுமைத் தொழில்நுட்பத்தைப் பயன்படுத்திச் சாலைகளை அமைக்க இலக்கு நிர்ணயிக்கப்பட்டுள்ளது. 2018-19ஆம் நிதியாண்டில், தேசியத் தரக் கண்காணிப்பாளர்களால் 8,670 சோதனைகள் மாநிலத் தரக் கண்காணிப்பாளர்களால் 35,630 சோதனைகள் நடத்தி முடிக்கப்பட வேண்டும் என இலக்கு நிர்ணயிக்கப்பட்டுள்ளது.
கூடுதல் விவரங்களுக்கு www.pib.nic.in என்ற வலைதளத்தைப் பார்க்கவும்.
----
(Visitor Counter : 146
சுகாதாரம் மற்றும் குடும்ப நலத்துறை அமைச்சகம்
பரிசோதனையில் கணிசமான உயர்வு, இந்தியாவில் 4.23 கோடிக்கும் அதிகமான சோதனைகள்
மொத்த பாதிப்பில் ,மகாராஷ்டிரா, ஆந்திரா, கர்நாடகா ஆகிய 3 மாநிலங்களில் மட்டும் 43% பாதிப்பு
கோவிட்-19 தொற்றுக்கான பரிசோதனையை விரிவாக்க வேண்டும் என்ற இந்தியாவின் உறுதியான முடிவு காரணமாக, சோதனைகளின் எண்ணிக்கை கணிசமாக அதிகரிக்கப்பட்டுள்ளது. 2020 ஜனவரி மாதத்தில், புனேயில் உள்ள ஒரே ஆய்வகத்தில் இருந்து தொடங்கிய பரிசோதனை, தற்போது, அதாவது, 2020 ஆகஸ்ட் மாதத்தில் தினசரி பரிசோதனைத் திறன் 10 லட்சத்துக்கும் அதிகம் என்ற அளவில் உயர்ந்துள்ளது.
இதுவரை செய்யப்பட்ட பரிசோதனைகளின் எண்ணிக்கை, இன்று 4.23 கோடியைத் தாண்டியுள்ளது. கடந்த 24 மணி நேரத்தில், 8,46,278 பரிசோதனைகள் நடத்தப்பட்டுள்ளன.
கடந்த 24 மணி நேரத்தில் இந்தியாவில் புதிதாக 78,512 பேருக்கு  தொற்று உறுதி செய்யப்பட்டுள்ளது. எனவே, கடந்த 24 மணி நேரத்தில் 80,000 பேர் பாதிக்கப்பட்டதாக சில ஊடகங்களில் வெளியான செய்தி ஆதாரமற்றதாகும்.
கடந்த 24 மணி நேரத்தில், புதிதாக ஏற்பட்டுள்ள பாதிப்பில் 70 சதவீதம் ஏழு மாநிலங்களைச் சேர்ந்ததாகும். இதில், மகாராஷ்டிராவில் மட்டும் 21 சதவீதம் பேர் புதிதாகப் பாதிக்கப்பட்டுள்ளனர். இதனைத் தொடர்ந்து ஆந்திரா, கர்நாடகா, தமிழகம், உ.பி. , மேற்கு வங்கம் , ஒடிசா  ஆகிய மாநிலங்களில் அதிக அளவில் தொற்று உறுதி செய்யப்பட்டுள்ளது.
மொத்த பாதிப்பில், மகாராஷ்டிரா, ஆந்திரா, கர்நாடகா ஆகிய மூன்று மாநிலங்களில் மட்டும் 43 சதவீத அளவுக்கு பதிவாகியுள்ளது. தமிழகம் மொத்த பாதிப்பில், 11.66 சதவீதம் என்ற பாதிப்பைக் கொண்டுள்ளது.
கோவிட்-19 தொற்றால் கடந்த 24 மணி நேரத்தில் ஏற்பட்ட உயிரிழப்புகளில், மகாராஷ்டிரா, ஆந்திரா, கர்நாடகா ஆகிய 3 மாநிலங்களில் மட்டும் சுமார் 50 சதவீதம் எனப் பதிவாகியுள்ளது. மகாராஷ்டிரா 30.48 சதவீதம் என்ற விகிதத்துடன் முன்னணியில் உள்ளது.
அதிக பாதிப்பு மற்றும் அதிக இறப்பு விகிதம் உள்ள மாநிலங்கள்/’யூனியன் பிரதேசங்களுடன் மத்திய அரசு தொடர்ந்து தொடர்பில் உள்ளது. அதிக அளவிலான சோதனைகள், சிறப்பான மருத்துவ சிகிச்சை மேலாண்மை ஆகியவற்றை மேற்கொண்டு, இறப்பு விகிதத்தைக் குறைக்குமாறு அவை அறிவுறுத்தப்பட்டுள்ளன. மேலும், பல்வேறு மட்டத்தில், உன்னிப்பான கண்காணிப்பை மேற்கொண்டு உயிர்களைக் காக்கவேண்டும் எனவும் அறிவுரை வழங்கப்பட்டுள்ளது.
------------------------
(
வணிகம் மற்றும் தொழில்துறை அமைச்சகம்
தடையற்ற வர்த்தக ஒப்பந்தம் தொடர்பான பேச்சுவார்த்தைகளை மீண்டும் தொடங்க இந்திய –வளைகுடா ஒத்துழைப்புக் கவுன்சில் முடிவு
தடையற்ற வர்த்தக ஒப்பந்தம் தொடர்பான பேச்சுவார்த்தைகளை மீண்டும் தொடங்க இந்திய – வளைகுடா ஒத்துழைப்புக் கவுன்சில் முடிவு செய்திருப்பதாக புதுதில்லியில் நடைபெற்ற பத்திரிகையாளர்கள் சந்திப்பில், மத்திய வர்த்தகம், தொழில், நுகர்வோர் நலன், உணவு, பொதுவிநியோகம், ஜவுளித்துறை அமைச்சர் திரு பியூஷ் கோயல் மற்றும் கவுன்சிலின் பொதுச் செயலாளரான மேன்மைதங்கிய டாக்டர் நையீப் ஃபல்லா எம் அல்-ஹஜ்ரஃப் கூட்டாக அறிவித்துள்ளனர்.
இருநாடுகளுக்கு இடையேயான வர்த்தகம் சம்பந்தப்பட்ட ஒப்பந்தங்களின் முன்னெடுப்புகள், தீர்வு ஏற்படும் வகையிலான பேச்சுவார்த்தைகள், இருநாட்டு சந்திப்புகள் போன்றவைகள் முக்கியத்துவம் பெறும். சரக்குகள் மற்றும் சேவைகள் தொடர்பான நவீன, முழுமையான ஒப்பந்தங்களை ஏற்படுத்துவதுதான் தடையற்ற வர்த்தக ஒப்பந்தத்தின் நோக்கமாகும். இதன் விளைவாக இந்தியா மற்றும் வளைகுடா நாடுகளிடையே புதிய வேலைவாய்ப்புகள், வாழ்க்கைத்தரம் மேம்பாடு அடைதல், சமூகப் பொருளாதார வாய்ப்புகள் ஏற்படும்.
வளைகுடா ஒத்துழைப்புக் கவுன்சில் தான் தற்போது இந்தியாவின் வர்த்தக ரீதியிலான மிகப்பெரிய பங்குதாரர். இந்த 2021-22 நிதியாண்டில் வர்த்தகம் தொடர்பான நடவடிக்கைகளுக்கு, அமெரிக்க டாலர் மதிப்பில், 154 பில்லியனாகும். அதில் ஏற்றுமதிக்கு மட்டும் அமெரிக்க டாலர் மதிப்பில் 44 பில்லியன் மற்றும் இறக்குமதிக்கு அமெரிக்க டாலர் மதிப்பில் 110 பில்லியன் அடங்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1878714
------
(AP/GS/KPG/KRS
பிரதமர் அலுவலகம்
யு.எஸ்.ஐ.பி.சி. நிர்வாக உறுப்பினர்கள் பிரதமருடன் சந்திப்பு
அமெரிக்க-இந்திய தொழில் குழுமத்தின் நிர்வாக உறுப்பினர்கள் பிரதமரை இன்று சந்தித்தனர்.
இந்த வாரம் நடைபெற்ற இந்தியா ஐடியா மன்றக் கூட்டத்தின் விளைவுகள் குறித்து பிரதமரிடம் எடுத்துரைத்தனர். இரு நாடுகளுக்கும் இடையேயான வர்த்தகத்தில் 500 பில்லியன் டாலர் இலக்கை எட்டுவதற்கான திட்டத்தை தயார் செய்ய விருப்பம் தெரிவித்த தொழில் தலைவர்கள் இந்தியாவில் தங்களின் நிறுவன சமூக பொறுப்புணர்வை  அர்த்தமுள்ளதாக விரிவாக்கம் செய்யவும் விருப்பம் தெரிவித்துக் கொண்டனர்.
உறுப்பினர்களிடம் கலந்துரையாடிய பிரதமர், இந்திய அரசு கொண்டு வந்துள்ள பல்வேறு மாற்றங்கள் குறித்து தெரிவித்தார். இந்தியாவின் பெரும் முதலீட்டுத் திறன் குறித்து பேசிய பிரதமர், நமது நாட்டை அமெரிக்க முதலீட்டு சமூகத்தினர் முதலீடு செய்யுமாறு ஊக்குவித்தார். இந்தியா மற்றும் அமெரிக்கா இடையேயான பகிரப்பட்ட விழுமங்கள் குறித்து பேசிய பிரதமர், இரு நாடுகளுக்கு இடையே மக்களோடு மக்கள் பரிமாற்றம் குறித்தும் வலியுறுத்தினார்.
(Visitor Counter : 71
வணிகம் மற்றும் தொழில்துறை அமைச்சகம்
அனைத்து அரசு திட்டங்களிலும் திறன் மேம்பாட்டில் கவனம் செலுத்துமாறு திரு பியூஷ் கோயல் வலியுறுத்தல்
அனைத்து அரசு திட்டங்களிலும் திறன் மேம்பாட்டுக்கு முக்கியத்துவம் அளிக்கப்படும் என்று மத்திய வர்த்தகம் மற்றும் தொழில்கள், நுகர்வோர் விவகாரங்கள் & உணவு மற்றும் பொது விநியோகம் மற்றும் ஜவுளி அமைச்சர் திரு பியூஷ் கோயல் கூறினார்.
பல்வேறு தொழில்கள், ஜவுளி மற்றும் ஆட்டோமொபைல் பூங்காக்களுக்கு அதிக நிதியை அரசு வழங்குவதால், அத்தகைய ஒவ்வொரு பூங்காவும் அதற்குரிய திறன் மேம்பாட்டு அமைப்பை உள்ளடக்கியிருக்க வேண்டும், என்றார் அவர்.
"அனைவரின் முயற்சி: அனைவரின் கூட்டு" என்ற இணைய கருத்தரங்கில் இன்று உரையாற்றிய திரு கோயல், நாடு முழுவதும் செயல்படுத்தப்படும் புதிய கல்விக் கொள்கை, திறன் மேம்பாட்டின் மீது கவனம் செலுத்துகிறது என்று கூறினார். கல்வியை தவிர, இரட்டை பட்டப்படிப்பு திட்டங்கள், வெளிநாட்டு பல்கலைக்கழகங்களுடனான கூட்டு, மாணவர் பரிமாற்ற திட்டம் மற்றும் சுதந்திர கலைகளை ஊக்குவித்தல் ஆகியவற்றுக்கு புதிய கல்விக் கொள்கை முக்கியத்துவம் அளிக்கிறது.
புதிய கல்விக் கொள்கைக்காக ஜனவரி 2015 முதல் விரிவான ஆலோசனைகள் நடத்தப்பட்டதாகவும், 2.5 லட்சம் கிராம பஞ்சாயத்துகள் மற்றும் சுமார் 700 மாவட்டங்களில் இருந்து 2 லட்சத்துக்கும் மேற்பட்ட ஆலோசனைகள் இவற்றில் அடங்கும் என்றும் அவர் கூறினார். புதிய கல்விக் கொள்கையை யாரும் விமர்சிக்கவில்லை, அனைவரின் முயற்சியின் விளைவாக உருவாக்கப்பட்டது, என்று அவர் கூறினார்.
மற்ற நாடுகளுடனான வர்த்தகப் பேச்சுவார்த்தையின் போது வெளிநாட்டுப் பல்கலைக்கழகங்களுடன் இணக்கத்தை ஏற்படுத்தி உயர் கல்வியின் தரத்தை உயர்த்துவதற்கும் அரசு பணியாற்றி வருவதாக திரு கோயல் கூறினார்.
"சுதந்திர வர்த்தக ஒப்பந்தம் மற்றும் விரிவான பொருளாதார கூட்டாண்மை ஒப்பந்தம் ஆகியவற்றின் போது, இங்கிலாந்து, ஆஸ்திரேலியா அல்லது கனடா போன்ற பல நாடுகளுடன் பேச்சுவார்த்தை நடத்தி, ஒத்துழைப்பின் முக்கிய துறையாக கல்வியை சேர்க்க நாங்கள் முயற்சி செய்கிறோம். புதிய கல்விக் கொள்கையை அடிப்படையாகக் கொண்டு கட்டணத்தை குறைப்பதை பல்கலைக்கழகங்கள் நோக்கமாகக் கொண்டுள்ளன, ”என்று அவர் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1761773
(Visitor Counter : 121
மின்னணு மற்றும் தகவல் தொழில்நுட்பம்
இந்தியாவின் செமி கண்டக்டர் சூழலை ஊக்குவிப்பதன் முக்கிய பகுதியாக, வடிவமைப்பு மற்றும் இணை மேம்பாட்டு ஒப்பந்தங்கள் செமிகான் இந்தியா 2022-ல் அறிவிப்பு
இந்தியாவை செமிகண்டக்டர் மையமாக மாற்றும் பிரதமர் திரு நரேந்திர மோடியின் தொலைநோக்கை நனவாக்கும் வகையில், செமிகான் இந்தியா 2022 மாநாட்டின் கடைசி நாளில் பல்வேறு ஒப்பந்தங்கள்/உடன்படிக்கைகள் கையெழுத்தானது அறிவிக்கப்பட்டது. மூன்று நாள் செமிகான் இந்தியா 2022 மாநாட்டை பிரதமர் திரு நரேந்திர மோடி ஏப்ரல் 29-ந்தேதி துவக்கிவைத்தார்.
செமிகான் இந்தியா பற்றி பேசிய மின்னணு மற்றும் தகவல் தொழில்நுட்பத்துறை இணையமைச்சர் திரு ராஜீவ் சந்திரசேகர், ஸ்டார்ட் அப்கள், தொழில்துறை, அரசு ஆகியவற்றுக்கு இடையேயான ஒத்துழைப்பு, கூட்டாண்மை ஆகியவற்றின் அடிப்படையில் மூன்று நாள் மாநாட்டில் ஏற்பட்ட முன்னேற்றம் குறித்து மனநிறைவை வெளியிட்டார்.
இந்தியாவின் லட்சியங்கள் மிகத்தெளிவாக உள்ளதாக தெரிவித்த அவர், செமிகண்டக்டர் துறையில் வாய்ப்புகளின் பூமியாகவும், எதிர்காலமாகவும் இந்தியா உள்ளது என்பதால், எதிர்காலத்திற்கான சூழலை உருவாக்குவதாக தெரிவித்தார்.
நமது செமிகான் கொள்கையின் பயனாளிகள், தற்போதைய, எதிர்கால ஸ்டார்ட் அப்கள் ஆகியோர் இந்தியாவின் திறமையான மனித மூலதனமாக இருப்பார்கள் என்று அமைச்சர் குறிப்பிட்டார். வாய்ப்புகளைப் பயன்படுத்துவதற்கான அதிகாரத்தை அவர்களுக்கு வழங்க நாங்கள் உறுதிபூண்டுள்ளோம் என அவர் கூறினார்.
கடந்த காலத்தில் உலகம் இண்டலின் உள்பக்கத்தைக் கேட்டது என்று கூறிய திரு ராஜீவ் சந்திரசேகர், எதிர்காலத்தில் அது டிஜிட்டல்இந்தியா உள்பக்கத்தைக் கேட்கும் என்றார்.
மேலும் கூடுதல் விவரங்களுக்கு இந்த ஆங்கில செய்திக்குறிப்பை காணவும் https://pib.gov.in/PressReleasePage.aspx?PRID=1821809